CELEX: 62016TN0731
Language: et
Date: 2016-10-10 00:00:00
Title: Kohtuasi T-731/16: 10. oktoobril 2016 esitatud hagi – Perifereia Stereas Elladas versus komisjon

12.12.2016   
            
            
               ET
            
            
               Euroopa Liidu Teataja
            
            
               C 462/36
            
         10. oktoobril 2016 esitatud hagi – Perifereia Stereas Elladas versus komisjon
   (Kohtuasi T-731/16)
   (2016/C 462/46)
   Kohtumenetluse keel: kreeka
   
      Pooled
   
   
      Hageja: Perifereia Stereas Elladas (Lamia, Kreeka) (esindaja: advokaat K. Bakas)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada sotsiaalküsimuste direktori poolt alla kirjutatud Euroopa Komisjoni tööhõive, sotsiaalküsimuste ja sotsiaalse kaasatuse peadirektoraadi 10. augusti 2016. aasta otsus nr 4310049 (Ref. Ares(2016) 4310049 – 10/08/2016), millega lükati tagasi 3. detsembri 2015. aasta rahastamisettepanek, mille oli esitanud hageja esindatav konsortsium Euroopa Komisjoni aastate 2014-2020 tööhõive ja sotsiaalse innovatsiooni programmi (EaSI) (tegevussuund PROGRESS) raames ning mis puudutas innovaatset sotsiaalpoliitikat reformideks sotsiaalteenuste valdkonnas ja millega seoses oli pakkumiste tegemise kutse avaldatud numbri all VP/2 15/011;
            
         
               —
            
            
               mõista hageja kohtukulud ja tema advokaadikulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et Euroopa Komisjon on hageja ettepaneku sisu vääralt hinnanud.
            
         
               2.
            
            
               Teine väide, et rikutud on proportsionaalsuse põhimõtet. Hageja on seisukohal, et kui eeldada, et ettepanek lükati tagasi vormivigade tõttu, tuleb vaidlustatud akt tühistada, sest see on vastuolus liidu õiguses tunnustatud proportsionaalsuse ja hea halduse põhimõtetega.
            
         
               3.
            
            
               Kolmas väide, et rikutud on võrdsuse põhimõtet, sest kuigi tehniliste probleemide tõttu anti täiendav tähtaeg nendele kandidaatidele, kes oma ettepanekut ei olnud esitanud, ei antud seda kandidaatidele, kes olid oma ettepaneku esitanud, kuid kes soovisid seda parandada, täiendada või täpsustada.